open-index/open-wikipedia-markdown huggingface dataset:
สลัดตาเดียวกับเด็ก 200 ตา

**สลัดตาเดียวกับเด็ก 200 ตา** เป็นภาพยนตร์ไทยที่ออกฉายเมื่อวันที่ 6 มีนาคม พ.ศ. 2551 จัดจำหน่ายโดย สหมงคลฟิล์ม กำกับโดย ธนิตย์ จิตนุกูล ทำรายได้รวม 3.4 ล้านบาท

## นักแสดง
* ศรัณยู วงษ์กระจ่าง แสดงเป็น กัปตันฤทธิ์ (สลัดตาเดียว) 
* เกศริน เอกธวัชกุล แสดงเป็น ดาว
* นวรัตน์ เตชะรัตนประเสริฐ แสดงเป็น ปัด
* รจนกร อยู่หน้า แสดงเป็น อุลตร้า
* วัชรวิทย์ วิวัฒน์รัตน์ แสดงเป็น ออมสิน
* รักษิตา จีน เคสซีเนอร์ แสดงเป็น เจน
* ชไมพร โนมูร่า แสดงเป็น พลับ
* สิรินทรา โนมูร่า แสดงเป็น แพรว 
* อรรถพันธ์ พูลสวัสดิ์ แสดงเป็น ฟลุค
* นิติพงษ์ ประดับสิริพรหม แสดงเป็น โจ้
* คัทรินทร์ สนิทธิเทย์ แสดงเป็น ไหม
* เจษยา เวียงเกตุ แสดงเป็น  บุหงา
* นิรุติ สาวสุดชาติ แสดงเป็น นิพนธ์

## อ้างอิง

## แหล่งข้อมูลอื่น
* ข้อมูลภาพยนตร์เรื่องสลัดตาเดียวกับเด็ก 200 ตา
* 

หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์ไทย
หมวดหมู่:ภาพยนตร์ที่กำกับโดย ธนิตย์ จิตนุกูล

หมวดหมู่:ภาพยนตร์แฟนตาซี
หมวดหมู่:ภาพยนตร์โดยสหมงคลฟิล์ม
วัดทองนพคุณ (กรุงเทพมหานคร)

**วัดทองนพคุณ** เป็นพระอารามหลวงชั้นตรี ชนิดสามัญ ตั้งอยู่ในแขวงคลองสาน เขตคลองสาน กรุงเทพมหานคร วัดแห่งนี้ยังได้ขึ้นทะเบียนเป็นโบราณสถานโดยกรมศิลปากร เดิมชื่อวัดทองล่าง ไม่ทราบชัดว่าใครเป็นผู้สร้าง แต่คาดว่าสร้างขึ้นสมัยอยุธยาตอนปลาย ต่อมาพระยาโชฎึกราชเศรษฐี (ทองจีน) ได้เป็นผู้บูรณะซ่อมแซม และถวายให้เป็นพระอารามหลวงในสมัยพระบาทสมเด็จพระนั่งเกล้าเจ้าอยู่หัว และบูรณปฏิสังขรณ์ใหญ่อีกครั้งในสมัยพระบาทสมเด็จพระจอมเกล้าเจ้าอยู่หัว

## ศิลปะและสถาปัตยกรรม
thumb|upright|พระประธานในอุโบสถ

ส่วนสถาปัตยกรรม อุโบสถเป็นหลังคาลด 2 ชั้น หน้าบันสลักลวดลาย ด้านหน้ามีรูปเทพอุ้มผ้าไตร ด้านหลังมีพานรองบาตร หน้าต่างเป็นช่องกลม หน้านางด้านข้าง ข้างละ 4 ช่อง ลวดลายปิดทองประดับกระจก ส่วนพระวิหารหลังคาลด 2 ชั้น ไม่มีช่อฟ้า ใบระกา ถือปูนเกลี้ยง หน้าบันประดับกระเบื้องสีและถ้วย จาน ชาม อาคารก่ออิฐทรงไทยสมัยรัตนโกสินทร์ตอนต้น ภายในประดิษฐานของพระพุทธรูปหลายร้อยองค์ มณฑป เป็นที่ประดิษฐานรอยพระพุทธบาทจำลองสร้างในรัชกาลที่ 4 พระเจดีย์องค์ใหญ่ย่อเหลี่ยมไม้สิบสอง 

ศิลปกรรม ภายในพระอุโบสถ พระประธานในอุโบสถ เป็นพระพุทธรูปปั้น ปางมารวิชัย จิตรกรรมฝาผนังในพระอุโบสถ เป็นเรื่องมหาเวสสันดรชาดก เขียนโดยพระครูกสินสังวร ด้านหลังพระประธานมีภาพจิตรกรรมฝาผนังเป็นรูปพระวิสูตรหรือผ้าม่าน และมีเหล่าทวยเทพคลี่พระวิสูตรออกมาทั้งด้านซ้ายและขวา

## ลำดับเจ้าอาวาส
นับตั้งแต่เป็นพระอารามหลวง วัดทองนพคุณมีเจ้าอาวาสตามลำดับ ดังนี้

## อ้างอิง

ทองนพคุณ
ทองนพคุณ
ทองนพคุณ
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในเขตคลองสาน
ภาษาเชียงใต้

**ภาษาเชียงใต้** (Southern Qiang) เป็นภาษากลุ่มเชียง มีผู้พูด 81,300 คน ในบริเวณแม่น้ำมีนเจียง มณฑลเสฉวน ประเทศจีน เป็นภาษาที่มีเสียงวรรณยุกต์
## พยัญชนะภาษาเกวียงใต้



## อ้างอิง
* Bradley, David. (1997). Tibeto-Burman languages and classification. In D. Bradley (Ed.), *Papers in South East Asian linguistics: Tibeto-Burman languages of the Himalayas* (No. 14, pp. 1-71). Canberra: Pacific Linguistics.
* Chang, Kun. 1967. A comparative study of the Southern Ch'iang dialects.  Monumenta Serica, XXVI:422 - 443.
* Evans, Jonathan P. 2001a. Introduction to Qiang Lexicon and Phonology:  Synchrony and Diachrony. Tokyo:ILCAA, Tokyo University of Foreign Studies. 
* Gordon, Raymond G., Jr. (Ed.). (2005). *Ethnologue: Languages of the world* (15th ed.). Dallas, TX: SIL International. ISBN 1-55671-159-X. (Online version: http://www.ethnologue.com).

กเวียงใต้
ไอเดนทิคอน

**ไอเดนทิคอน** () เป็นภาพที่ใช้แทนค่าแฮช ซึ่งปกติคือค่าแฮชของที่อยู่ไอพี ใช้สำหรับบ่งชี้ผู้ใช้ของระบบคอมพิวเตอร์ เดิมไอเดนทิคอนเป็นภาพกราฟิก 9 บล็อก ซึ่งต่อมาได้ถูกขยายไปเป็นภาพกราฟิกรูปแบบต่าง ๆ โดยผู้ให้บริการรายอื่น และบางอันก็เปลี่ยนไปใช้ค่า MD5 เป็นตัวบ่งชี้แทนที่อยู่ไอพี ภาพแทนเช่นนี้ถูกมองว่าน่าจะทำให้เปรียบเทียบง่ายกว่าตัวเลขล้วน ๆ และประเด็นที่สำคัญคือ มันยังรักษาความเป็นส่วนตัวของผู้ใช้อีกด้วย ภาพกราฟิกไอเดนทิคอนแต่ละภาพจะไม่ซ้ำกันเนื่องจากใช้ไอพีของผู้ใช้ แต่มันเป็นไปไม่ได้ที่จะหาที่อยู่ไอพีจากการมองไอเดนทิคอน

## แหล่งข้อมูลอื่น
* Identicons 
* Identicons as Visual Fingerprints โดย Phil Haack

หมวดหมู่:เว็บ 2.0
หมวดหมู่:ฟังก์ชันแฮช
เซอร์ไวเวอร์ โทแคนติน

**เซอร์ไวเวอร์ โทแคนติน - ที่ราบสูงแห่งบราซิล** () เป็นฤดูกาลที่ 18 ของรายการเซอร์ไวเวอร์ เริ่มรับสมัครผู้เข้าแข่งขันตั้งแต่วันที่ 15 กรกฎาคม พ.ศ. 2551 และคัดผู้เข้าแข่งขันครั้งสุดท้ายประมาณเดือนตุลาคม-ธันวาคม พ.ศ. 2551 โดยเป็นครั้งแรกที่อนุญาตให้ผู้ที่มีอายุต่ำสุดคือ 18 ปี ลงสมัครได้ทั้งประเทศยกเว้น รัฐมิสซิสซิปปีและวอชิงตัน ดี.ซี. และภายในการผลิตได้มีการเรียกชื่อสถานที่ต่างออกไปโดยปกติแล้วจะใช้ชื่อ เซอร์ไวเวอร์ โทแคนติน แต่ในการผลิตได้เปลี่ยนการเรียกเป็น โทเค็นชิน อย่างไรก็ตามอาจจะเกิดการเรียกชื่อผิดไปจากนี้บ้าง ขึ้นอยู่กับการออกเสียงที่แตกต่างกันของคนแต่ละเชื้อชาติ การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 13 กุมภาพันธ์ พ.ศ. 2552 เวลา 14:00 น. ตามเวลาประเทศไทย

ในฤดูกาลนี้เป็นฤดูกาลแรกในรอบกว่า 12 ฤดูกาลที่ผ่านมา หลังจาก เซอร์ไวเวอร์ ไทย ที่ไม่มีการทำการสลับเผ่าหรือการทำกบฏเผ่าก่อนที่จะถึงการรวมเผ่าเลย หลังจากที่ฤดูกาลที่ 6-17 นั้นจะต้องมีการสลับเผ่าหรือการทำกบฏก่อนการรวมเผ่าจะเกิดขึ้น โดยในฤดูกาลนี้ทางทีมงานจะดัดแปลงเกมกลับไปเป็นรูปแบบดั่งเดิมเช่น เซอร์ไวเวอร์ บอร์เนียวและเซอร์ไวเวอร์ ดิ ออสเตรเลียน เอาต์แบคก์ ที่แทบจะไม่มีการหักมุมใดๆ และสภาเผ่าครั้งสุดท้ายมี 2 คนรวมถึงมีคณะลูกขุน 7 คน

## รายละเอียดของฤดูกาล
***เผ่า** :
: จาลาเพา สีประจำเผ่า สีแดง-เหลือง
: ทิมบีรา สีประจำเผ่า สีดำ-ฟ้า
: ฟอร์ซา สีประจำเผ่า สีเขียวอ่อน

***ตุ๊กตาสิทธิคุ้มกัน** : รูปปั้นคนผิวเหลืองแต่งกายลักษณะชาวพื้นเมืองของบราซิล
***สร้อยสิทธิคุ้มกัน** : มีขนนกสีน้ำเงิน ดำ แดง เหลือง ประดับโดยรอบและมีแผ่นไม้วงกลมแกะสลักลายสี่เหลี่ยมลายแบบผ้าบัฟของเผ่าอยู่ตรงกลาง
***คบเพลิง** : กิ่งไม้ขนาดใหญ่เป็นสีน้ำตาลเข้ม มีการวาดลวดลายด้วยสีขาวเหลืองออกปนแดง มีฝางแห้งประดับพร้อมป้ายชื่อเป็นแผ่นกระดาษเก่าๆ
***อุปกรณ์ดับไฟ** : ทำจากกิ่งไม้มีพู่ติดที่ด้ามก่อถึงหัวและหัวทำด้วยหม้อดินเผ่าขนาดเล็กคว่ำลงด้านข้างเป็นกิ่งไม้ยื่นออกมาเล็กน้อยคล้ายๆ มือ
***สภาเผ่า** : จัดที่ลานกว้างห่างออกไปมากจากสวนจาลาเพรา ประกอบด้วยหิน ไม้ เครื่องปั้นดินเผ่าจำนวนมากและหลังคากระเบื้องมากกว่า 3,000 ชิ้น

## ผู้เข้าแข่งขัน

## การแข่งขัน

## การโหวต

## ดูเพิ่ม

ซเซอร์ไวเวอร์
เซอร์ไวเวอร์
เซอร์ไวเวอร์
ดนตรีแอมเบียนต์

**ดนตรีแอมเบียนต์** () เป็นแนวเพลงที่เน้นเรื่องของเสียงมากกว่าตัวโน้ต เน้นบรรยากาศ  สภาพสิ่งแวดล้อม ในธรรมชาติ

แอมเบียนต์เกิดขึ้นในช่วงต้นศตวรรษที่ 20 เป็นการนำสไตล์เพลงหลาย ๆ อย่างมารวมกัน ไม่ว่าจะเป็นแนวแจ๊ซ, อิเล็กทรอนิกส์, นิวเอจ, ร็อค แอนด์ โรล,ดนตรีคลาสสิก , เร็กเก้, เวิลด์มิวสิก หรือแม้กระทั่งเสียงทั่ว ๆ ไป (Noise) 

ไบรอัน อีโน่ (สมาชิกวง Roxy Music และโปรดิวเซอร์ของ U2 กับ เดวิด โบวี่) ให้คำนิยามดนตรีแอมเบียนต์ โดยเขียนนิยามดนตรีในอัลบั้มของเขาอัลบั้มชื่อ *Ambient 1: Music for Airports* ในปี 1978

ดนตรีแอมเบียนต์ เป็นดนตรีที่ไม่ได้เรียกร้องความสนใจ มันเหมือนเสียงบรรยากาศในสกอร์ประกอบหนังที่ไม่มีใครสังเกต เหมือนเสียงเพลงเบา ๆ ในลิฟต์ที่ไม่มีใครใส่ใจ หรือเสียงซาวด์เอ็ฟเฟกต์ตามคลื่นวิทยุ ได้ซ่อนตัวเป็นเหมือนชั้นบรรยากาศ

## อ้างอิง

หมวดหมู่:ประเภทดนตรีอิเล็กทรอนิกส์
ภาษาบรูตะวันตก

**ภาษาบรูตะวันตก** (Western Bru ) หรือ**ภาษาบารู**เป็นภาษาที่มีผู้พูดในประเทศไทยราว 20,000 คน (พ.ศ. 2534) พบที่ตำบลดงหลวง อำเภอดงหลวง จังหวัดมุกดาหาร มีผู้พูดในสหรัฐอเมริกาด้วย ผู้พูดภาษานี้จะเข้าใจกันได้กับผู้พูดภาษาบรูตะวันออก จัดอยู่ในตระกูลภาษาออสโตรเอเชียติก ภาษากลุ่มมอญ-เขมร  สาขากะตู สาขาย่อยกะตูตะวันตก อัตราการรู้หนังสือภาษาแม่ 1 - 5% อัตราการรู้หนังสือภาษาที่สอง 80% มีทั้งที่เป็นชาวพุทธ ชาวคริสต์และนับถือความเชื่อดั้งเดิม

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

บรูตะวันตก
ธงชาติเวสเทิร์นสะฮารา

[thumb|[เบโรนีกา ฟอร์เก นักแสดงหญิงชาวสเปน โบกธงชาติสาธารณรัฐประชาธิปไตยอาหรับซาห์ราวี]]
**ธงชาติเวสเทิร์นสะฮารา** (, ), รู้จักอีกชื่อว่า **ธงชาติสาธารณรัฐประชาธิปไตยอาหรับซาห์ราวี** (, ), ธงผืนนี้มีลักษณะเป็นธงสามสีแบ่งตามแนวนอน 3 แถบ ความกว้างเท่ากันทุกแถบ สีดำ-เขียว-ขาว มีดาวสีแดงและพระจันทร์เสี้ยวอยู่ตรงกลางและมีเครื่องหมายบั้งสีแดงที่คันชักและมีลัญลักษณ์พระจันทร์เสี้ยว โดยจะใช้บนพื้นที่ควบคุมของสาธารณรัฐประชาธิปไตยอาหรับซาห์ราวี ในขณะที่ธงชาติโมร็อกโกใช้กับพื้นที่ที่ยึดครองของเวสเทิร์นสะฮารา

ธงนี้เป็นการผสมผสานระหว่างสีของขบวนการรวมอาหรับ ได้แก่ สีดำ สีเขียว สีขาว และสีแดง และสัญลักษณ์รูปดาวและพระจันทร์เสี้ยวของศาสนาอิสลาม เมื่อวันที่ 27 กุมภาพันธ์ 1976 ธงชาติดังกล่าวได้ถูกนำมาใช้เป็นธงอย่างเป็นทางการของสาธารณรัฐประชาธิปไตยอาหรับซาราวี (SADR) และได้รับการแก้ไขเล็กน้อยในเดือนมิถุนายน 1991 กล่าวกันว่าได้รับการออกแบบโดย El Uali Mustafá Sayed ประธานาธิบดีคนแรกของสาธารณรัฐประชาธิปไตยอาหรับซาห์ราวี
## ลักษณะ
ธงชาติสาธารณรัฐประชาธิปไตยอาหรับซาห์ราวี ซึ่งเดิมเป็นสัญลักษณ์ของกลุ่มแนวหน้าโปลีซารีโอ (Polisario Front) ประกอบด้วยสี 4 สี คือ สีดำ สีเขียว สีขาว และสีแดง ซึ่งมีที่มาจากสีพันธมิตรอาหรับ อันเป็นสัญลักษณ์ที่ชาวอาหรับใช้ต่อต้านผู้กดขี่ ลักษณะโดยรวมนั้นคล้ายคลึงกับธงชาติปาเลสไตน์อย่างไม่ได้ตั้งใจ ส่วนรูปจันทร์เสี้ยวและดาวนั้น เป็นสัญลักษณ์ของศาสนาอิสลาม ซึ่งสามารถพบได้ในธงของประเทศอิสลามทั่วไป เช่น ปากีสถาน เป็นต้น

## การสร้างธง
เดือนมิถุนายน 1987 รัฐบาลแห่งสาธารณรัฐประชาธิปไตยอาหรับซาห์ราวีได้กำหนดสัดส่วนในการสร้างธงชาติไว้ว่า ธงชาติมีสัดส่วนกว้าง 1 ส่วน ยาว 2 ส่วน ความยาวของรูปสามเหลี่ยมในธงเป็น 1 ใน 3 ส่วนของความยาวธง กลางแถบสีขาวมีรูปดาวและจันทร์เสี้ยวสีแดง แต่มีเฉพาะที่ด้านหน้าของธงเท่านั้น

## อ้างอิง

## แหล่งข้อมูลอื่น
* 

หมวดหมู่:ธงประจำดินแดนที่ไม่ใช่รัฐอธิปไตย
ภาษาบีซู

**ภาษาบีซู** หรือ **ภาษาเลาเมียน** เป็นภาษาที่มีผู้พูดในประเทศจีนและประเทศไทย จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล การเรียงประโยคเป็นแบบประธาน-กริยา-กรรม ภาษานี้มีความใกล้เคียงกับภาษาก่อ (อึมปี้) ภาษาปเยน และภาษาพูน้อย ความแตกต่างของแต่ละสำเนียงขึ้นกับอิทธิพลของภาษากลุ่มกะไดและคำยืมจากภาษาลาหู่ รากศัพท์มีความคล้ายคลึงกับภาษาฮานีร้อยละ 36 ภาษาลาหู่ร้อยละ 32 และภาษาลิซูร้อยละ 31

## การกระจายตามเขตภูมิศาสตร์
มีผู้พูดภาษาบีซูทั้งหมดราว 3,000 คน โดยในประเทศจีนมี 2,000 คน (พ.ศ. 2542) โดยเป็นผู้ที่พูดได้ภาษาเดียว 500 คน พบบริเวณสิบสองปันนา ในมณฑลยูนนานตะวันตกเฉียงใต้ หมู่บ้านเหมิ่งเจอ () ในอำเภอเหมิงไห่ () ในเขตหมู่บ้านจิ่งซิ่น () ฟู่หยาน () และหนานหย่า () ในอำเภอเมิ่งเหลียน () และบางส่วนของอำเภอซีเหมิง () ผู้พูดภาษานี้ในจีนกำลังเปลี่ยนไปใช้ภาษาละหู่หรือภาษากะได ส่วนใหญ่ใช้ในหมู่ผู้ใหญ่ และเด็กใช้ภาษานี้กับผู้ใหญ่ ผู้พูดภาษานี้ในจีนร้อยละ 80 พูดภาษาละหู่ ภาษากะได หรือภาษาจีนได้ด้วย และมีร้อยละ 10 ที่พูดภาษาเหล่านี้ได้ทั้งหมดรวมทั้งภาษาฮานี

ผู้พูดภาษาบีซูได้อพยพเข้ามาอยู่ในบริเวณประเทศลาว พม่า และไทยเนื่องจากภัยสงครามในสมัยจักรพรรดิเจียชิ่ง ปัจจุบันในไทยมีประชากรที่พูดภาษาบีซูทั้งสิ้นประมาณ 500 คน ส่วนใหญ่อยู่ในหมู่บ้าน 3 หมู่บ้านของจังหวัดเชียงราย ได้แก่ บ้านดอยชมภู หมู่ที่ 7 ตำบลโป่งแพร่ อำเภอแม่ลาว, บ้านปุยคำ หมู่ที่ 14 ตำบลป่าอ้อดอนชัย อำเภอเมืองเชียงราย และบ้านผาแดง ซึ่งเป็นหมู่บ้านบริวารของบ้านผาจ้อ หมู่ที่ 10 ตำบลสันกลาง อำเภอพาน ภาษาบีซูในแต่ละหมู่บ้านมีคำศัพท์และการออกเสียงต่างกันเล็กน้อย

## สัทวิทยา
### พยัญชนะ




*หน่วยเสียงที่เป็นได้ทั้งพยัญชนะต้นและพยัญชนะท้ายมี 8 หน่วยเสียง ได้แก่ , , , , , ,  และ 
*หน่วยเสียงพยัญชนะควบมี 12 หน่วยเสียง ได้แก่ , , , , , , , , , ,  และ  เกิดในตำแหน่งต้นพยางค์เท่านั้น
* พยัญชนะ , , , ,  ออกเสียงคล้ายมีลมนำหน้า แต่ปัจจุบันเสียงลมนำหน้าลดลงหรือไม่มีแล้ว
* หน่วยเสียง  พบเฉพาะในคำยืม

### สระ




* ระบบเสียงภาษาบีซูถิ่นดอยชมภูมีเฉพาะสระเดี่ยว โดยสระประสม  ปรากฏเฉพาะในคำยืม เช่น  'เอเชีย'
* ความสั้นยาวของเสียงสระไม่ทำให้ความหมายของคำเปลี่ยนแปลง แต่สระที่มีพยัญชนะท้ายเป็น , , , ,  มักมีเสียงยาวกว่าสระที่มีพยัญชนะท้ายเป็น , ,  อย่างไรก็ตาม ระบบเขียนอักษรไทยใช้รูปสระเสียงยาวในทุกบริบท
* สระในพยางค์เปิดจะเป็นเสียงยาวตามด้วยเสียงกักที่เส้นเสียง เช่น  'ไก่',  'กลัว'

### วรรณยุกต์
ภาษาบีซูถิ่นดอยชมภูมีหน่วยเสียงวรรณยุกต์ 3 หน่วยเสียง ได้แก่
* **หน่วยเสียงวรรณยุกต์กลาง** (mid tone) เช่น  'ไก่'
* **หน่วยเสียงวรรณยุกต์ต่ำ** (low tone) เช่น  'คัน'
* **หน่วยเสียงวรรณยุกต์สูง** (high tone) เช่น  'ไร่'

## ระบบการเขียน
ตัวเขียนภาษาบีซูอักษรไทยตามที่คณะกรรมการจัดทำระบบเขียนภาษาท้องถิ่นของกลุ่มชาติพันธุ์ด้วยอักษรไทย สำนักงานราชบัณฑิตยสภา ได้กำหนดไว้ มีดังนี้

## อ้างอิง

* 

บีซู
บีซู
ภาษาเชียงเหนือ

**ภาษาเชียงเหนือ**(Northern Qiang) เป็นภาษากลุ่มเชียง มีผู้พูดราว 130,000 คน ในตอนเหนือและกลางของมณฑลเสฉวน ประเทศจีน เป็นภาษาที่ไม่มีเสียงวรรณยุกต์

## อ้างอิง
* Bradley, David. (1997). Tibeto-Burman languages and classification. In D. Bradley (Ed.), *Papers in South East Asian linguistics: Tibeto-Burman languages of the Himalayas* (No. 14, pp. 1-71). Canberra: Pacific Linguistics.
* Gordon, Raymond G., Jr. (Ed.). (2005). *Ethnologue: Languages of the world* (15th ed.). Dallas, TX: SIL International. ISBN 1-55671-159-X. (Online version: http://www.ethnologue.com).
* LaPolla, Randy J. with Chenglong Huang. 2003. A Grammar of Qiang, with Annotated Texts and Glossary (Mouton Grammar Library). Berlin. Mouton de Gruyter.
* Evans, Jonathan P. 2006. Vowel quality in Hongyan Qiang. Language and Linguistics 7.4: 937-960.

กเวียงเหนือ
กบชะง่อนผาภูหลวง

**กบชะง่อนผาภูหลวง** (; ) เป็นกบเฉพาะถิ่นชนิดใหม่ที่ค้นพบใน เขตรักษาพันธุ์สัตว์ป่าภูหลวง จังหวัดเลย  ค้นพบโดย นายธัญญา จั่นอาจ จากองค์การพิพิธภัณฑ์วิทยาศาสตร์แห่งชาติ (อพวช.) 

ขนาดตัวยาว 63-96.5 มิลลิเมตร หัวแคบเรียว มีขนาดด้านยาวมากกว่าด้านกว้าง จุดกลางหน้าผาก เห็นได้ชัดเจนแผ่นหูเห็นได้ชัดเจน มีถุงใต้คางที่บริเวณมุมของคอ ปลายนิ้วขยายออกเป็นแผ่นขนาดใหญ่ ผิวหนังเรียบ ยกเว้นที่ผิวใต้ต้นขา มีตุ่มหยาบไม่มีต่อมที่โคนขาหน้า สันต่อมที่เหนือแผ่นหูเห็นไม่ชัด ไม่มีสันต่อมที่ขอบหลัง หัวและลำตัวด้านหลังสีเขียว ด้านข้างของหัวและสีข้างสีน้ำตาลเข้ม ผิวด้านท้ายของต้นขาหน้า ครึ่งด้านท้องของสีข้าง ผิวของต้นขา แข้ง และตีนดำพร้อมด้วยลวดลายสีเหลืองสด ขอบปากบนมีเส้นสีเหลือง ขอบปากล่างดำ ใต้คอมีแต้มสีน้ำตาล ถุงใต้คอดำ ท้องขาว แผ่นพังผืดที่ยึดระหว่างนิ้วตีนสีน้ำตาลอมม่วงพบอาศัยเฉพาะในบริเวณลำธารต้นน้ำในป่าดิบเขาของจังหวัดเลย ตัวเมียใหญ่กว่าตัวผู้ ประมาณ 10 มิลลิเมตร อาศัยบนต้นน้ำสูงเกิน 1,000 เมตรจากระดับน้ำทะเล พบตัวเมียน้อยกว่าตัวผู้

## อ้างอิง

หมวดหมู่:วงศ์กบนา
หมวดหมู่:สัตว์ที่พบในประเทศไทย
หมวดหมู่:สิ่งมีชีวิตเฉพาะถิ่น
เจ้าจอมมารดาแสง (แก้ความกำกวม)

**เจ้าจอมมารดาแสง** สามารถหมายถึง
* เจ้าจอมมารดาหม่อมราชวงศ์แสง ปาลกะวงศ์ ในรัชกาลที่ 4
* เจ้าจอมมารดาแสง ในรัชกาลที่ 4
*เจ้าจอมมารดาแสง กัลยาณมิตร ในรัชกาลที่ 5
ประกันชีวิต

**การประกันชีวิต** เป็นสัญญาระหว่างผู้ให้ประกัน ซึ่งมักเป็นบริษัทประกันชีวิต กับผู้เอาประกัน โดยผู้เอาประกันต้องจ่ายเบี้ยประกันให้ผู้รับประกัน หากผู้เอาประกันเกิดเสียชีวิตขณะที่กรมธรรม์มีผลบังคับภายในเงื่อนไขในกรมธรรม์ บริษัทประกันจะจ่ายเงินจำนวนหนึ่งให้กับผู้รับผลประโยชน์เรียกว่าเงินสินไหม

## ชนิดของการประกันชีวิต

* ประกันชีวิตแบบช่วงระยะเวลา (Term) เป็นกรมธรรม์ที่มีอายุจำกัด บริษัทจะจ่ายเงินสินไหมให้ผู้รับผลประโยชน์ หากผู้เอาประกันเสียชีวิตในขณะที่กรมธรรม์มีผลบังคับ แต่ไม่มีเงินคืนเมื่อครบอายุกรมธรรม์ ตัวอย่างการเลือกประกันประเภทนี้ เช่น เพื่อการประกันความเสี่ยงในการผ่อนบ้าน ถึงแม้ว่าผู้ที่เป็นรายได้หลักของครอบครัวเกิดเสียชีวิต สมาชิกในครอบครัวซึ่งเป็นผู้รับประโยชน์ จะได้เงินประกันสำหรับชำระค่าผ่อนต่อโดยไม่มีภาระทางการเงิน
* ประกันชีวิตแบบออมทรัพย์ (Endowment) เป็นกรมธรรม์ที่มีอายุจำกัด บริษัทจะจ่ายเงินจำนวนหนึ่งให้กับผู้รับผลประโยชน์เมื่อเสียชีวิต แต่หากมีชีวิตครบอายุกรมธรรม์ก็จะมอบเงินจำนวนหนึ่งให้กับผู้เอาประกัน
* ประกันชีวิตแบบตลอดชีพ (Wholelife) เป็นการรับประกันชีวิตตลอดอายุผู้เอาประกัน(ในทางการค้า 90-99 ปี)
* ประกันชีวิตแบบบำนาญ (Annuity)คล้ายกับแบบออมทรัพย์ โดยบริษัทประกันชีวิตจะเก็บเบี้ยประกันจนถึงอายุระดับหนึ่งแล้วทยอยจ่ายคืนเงินให้กับผู้เอาประกัน
* ประกันชีวิตควบการลงทุน (unit linked) เป็นการทำประกันชีวิตโดยได้ความคุ้มครองค่าความสามารถและในขณะเดียวกันก็ไม่เสียโอกาสในการลงทุนในกองทุนรวมที่ทางบริษัทประกันคัดสรรมาให้ผู้เอาประกันได้เลือกลงทุนตามความเสี่ยงที่ผู้เอาประกันรับได้ โดยตัวแทนที่ทำหน้าที่นำเสนอขายแบบประกันนี้จะต้องมีใบอนุญาตSingle Licenseจากกลต.ด้วย

หมวดหมู่:การเงิน
หมวดหมู่:การบริหารความเสี่ยง
การประกันชีวิต
พัทยาปาร์ค

**พัทยาปาร์ค** เป็นรีสอร์ทในเมืองพัทยา จังหวัดชลบุรี ที่ประกอบด้วยโรงแรม สวนสนุก สวนน้ำ หอคอย

## รายชื่อเครื่องเล่น
### รถไฟเหาะ
สวนสนุกพัทยาปาร์ค มีรถไฟเหาะทั้งหมด 2 เครื่อง ถูกพัฒนาและสร้างขึ้นโดยทางสวนสนุกเอง ซึ่งมีการใช้โนวฮาวจากบริษัทผู้ผลิตเครื่องเล่นหลากหลายบริษัทในการผลิต 

### เครื่องเล่นบนหอคอย
เครื่องเล่นบนหอคอยพัทยาปาร์ค เป็นเครื่องเล่นที่ออกแบบและพัฒนาเองโดยสวนสนุก ตั้งอยู่บนชั้น56 ของหอคอย หรือ 170 เมตรจากพื้นดิน ประกอบด้วย 3 เครื่องเล่น ซึ่งเป็นทางเลือกสำหรับนักท่องเที่ยวในการลงจากหอคอย

### เครื่องเล่น
สวนสนุกพัทยาปาร์ค มีเครื่องเล่นทั้งหมด 8 เครื่องเล่น

หมวดหมู่:สวนสนุกในประเทศไทย
หมวดหมู่:ตึกระฟ้าในประเทศไทย
หมวดหมู่:สิ่งก่อสร้างในเมืองพัทยา
คนเล็กของเล่นใหญ่

**คนเล็กของเล่นใหญ่** (; ) เป็นภาพยนตร์นิยายวิทยาศาสตร์สัญชาติภาพยนตร์ฮ่องกง-จีน ที่ร่วมเขียน, ร่วมผลิต, นำแสดง และกำกับโดยโจว ซิงฉือ ภาพยนตร์เรื่องนี้ได้รับการเปิดตัว ณ วันที่ 31 มกราคม ค.ศ. 2008 ที่เขตบริหารพิเศษฮ่องกง รวมถึงได้รับการเปิดตัว ณ วันที่ 14 มีนาคม ค.ศ. 2008 ที่สหรัฐอเมริกา

## นักแสดง

## อ้างอิง

## แหล่งข้อมูลอื่น
* Official Sony Pictures international site
* ข้อมูลหนังเรื่องคนเล็กของเล่นใหญ่
* ข้อมูลหนังเรื่องคนเล็กของเล่นใหญ่
* Twitchfilm.net - A Hope 
* CJ7 Review, Poster and Trailer

หมวดหมู่:ภาพยนตร์ฮ่องกงที่ออกฉายในปี พ.ศ. 2551
หมวดหมู่:ภาพยนตร์ฮ่องกง
หมวดหมู่:ภาพยนตร์จีน
หมวดหมู่:ภาพยนตร์ภาษาจีนกวางตุ้ง
หมวดหมู่:ภาพยนตร์ที่กำกับโดย โจวซิงฉือ
เดอะมัมมี่ รีเทิร์น ฟื้นชีพกองทัพมัมมี่ล้างโลก

***เดอะมัมมี่ รีเทิร์น ฟื้นชีพกองทัพมัมมี่ล้างโลก*** () เป็นภาพยนตร์ผจญภัยลำดับที่ 2 ในไตรภาคชุด *เดอะ มัมมี่* กำกับและเขียนบทโดยสตีเฟน ซอมเมอส์ นำแสดงโดยเบรนแดน เฟรเซอร์, เรเชล ไวสซ์, อาร์โนลด์ วอสลู, จอห์น ฮันนาห์, แพทริเซีย เวลาสเกซ, ดเวย์น "เดอะ ร็อก" จอห์นสันและโอเดด เฟหร์ เป็นภาคต่อจาก *[[เดอะ มัมมี่ คืนชีพคำสาปนรกล้างโลก]]* (*The Mummy*) และเกี่ยวข้องกับภาพยนตร์ภาคแยก *[[เดอะ สกอร์เปี้ยน คิง ศึกราชันย์แผ่นดินเดือด]]* (*The Scorpion King*) ออกฉายในสหรัฐอเมริกาเมื่อวันที่ 4 พฤษภาคม ค.ศ. 2001

ภาพยนตร์เรื่องนี้ได้รับรางวัลทีนชอยส์อะวอดส์ สาขา Choice Sleazebag (ดเวย์น จอห์นสัน)

## นักแสดงนำ
* เบรนแดน เฟรเซอร์ รับบท ริค โอคอนเนลล์
* เรเชล ไวสซ์ รับบท เอฟเวอลีน คาร์นาแฮน โอคอนเนลล์/พระนางเนเฟอร์ทารี
* อาร์โนลด์ วอสลู รับบท อิมโฮเตป
* แพทริเซีย เวลาสเกซ รับบท อนัสซุนนามุน
* จอห์น ฮันนาห์ รับบท โจนาทาน คาร์นาแฮน
* โอเดด เฟหร์ รับบท อาร์เดท เบย์
* ดเวย์น "เดอะ ร็อก" จอห์นสัน รับบท ราชาแมงป่อง (มาทายูสแห่งอัคคัด)

## อ้างอิง

## แหล่งข้อมูลอื่น
* 
* 
* 

ดเดอะมัมมี่
ดเดอะมัมมี่
ภาพยนตร์
หมวดหมู่:ภาพยนตร์โดยยูนิเวอร์แซลพิกเจอส์
เงื่อนผูกรั้ง

เงื่อนผูกรั้ง ( Tarbuck Knot ) ใช้ผูกแทนสายเต็นท์ยึดเสาธงเพื่อกันล้ม ใช้รั้งต้นไม้ เป็นเงื่อนเลื่อนให้ตึงและหย่อนได้ตามต้องการ

## ประโยชน์
# ใช้ยึดเสาเต็นท์ เสาธง สมอบก
# ใช้ผูกกับห่วงต่าง ๆ

หมวดหมู่:เงื่อน
ฟรองซ์ไฟว์

**จูชิ เซนไท ฟรองซ์ไฟว์** () หรือ **ชินเคน จูชิ ฟรองซ์ไฟว์** () เป็นขบวนการนักสู้ฉบับฝรั่งเศส ผลิตขึ้นในปี ค.ศ. 2000 มีทั้งหมด 5 ตอน

ในตอนที่1-3 ฟรองซ์ไฟว์ จะใช้ชื่อว่า *จูชิ เซนไท ฟรองซ์ไฟว์* และได้เปลี่ยนชื่อเป็น *ชินเคน จูชิ ฟรองซ์ไฟว์*   ในตอนที่4 เป็นต้นไป

## เนื้อเรื่อง

## ตัวละคร
; เรด โฟรมาจ (Red Fromage) / อองตวน เดอโชมซ์ (Antoine Deschaumes)
:หัวหน้าทีมฟรองซ์ไฟว์ มีความสามารถในการชกมวย เป็นสมาชิกชุดแรกของฟรองซ์ไฟว์พร้อมกับ Aramis
:คำว่า โฟร์เมจ มีความหมายถึง เนยแข็ง
; แบล็ค โบโจเลย์ (Black Beaujolais) / ฌอร์รี ดูรองด์ (Thierry Durand)
:ชายหนุ่มผู้เงียบขรึม มีรสนิยมในการดื่มไวน์
:คำว่า โบจูเร มีความหมายถึง ไวน์โบจูเร
; บลู อัคคอร์คเดออง (Blue Accordéon) / ออลแบร์ ดูมา (Albert Dumas)
:ชายหนุ่มผู้มีความสามารถในการเล่นอาโคเดี่ยน
:คำว่า อาโคเดี่ยน มีความหมายถึง accordion
:ท่าไม้ตาย - **บลู เอช** ,**ไชนิ่ง บลู สปาร์ค**
; เยลโล่ บาเก็ต (Yellow Baguette) / ฌอง เพตรี (Jean Pétri)
:ชายหนุ่มที่มีอายุน้อยที่สุดในกลุ่ม
:คำว่า บาเก็ต มีความหมายถึง ขนมปัง (แท่งยาว)
; พิงค์ อะลา โหมด (Pink à la Mode) / แคทเธอรีน ฟองเทน (Catherine Fontaine)
:หญิงสาวเพียงหนึ่งเดียวของกลุ่ม แอบชื่นชอบความเท่ห์ของซิลเวอร์
:คำว่า อะลา โหมด มีความหมายถึง แฟชั่น
; ซิลเวอร์ มุสเก็ตแทร์ค (Silver Mousquetaire) / อารามิส เลอแคลร์ (Aramis Leclair)
:นักรบปริศนาที่คอยช่วยเหลือฟรองซ์ไฟว์ในยามคับขัน แท้จริงแล้วเขาเป็นสมาชิกคนแรกของฟรองซ์ไฟว์ และยังเป็นเพื่อนของAntoine สมัยที่ร่วมงานกับศจ.Aristide แต่เนื่องจากอุบัติเหตุที่เกิดขึ้นกับคนรักของเขาและความเข้าใจผิดในตัวของAntoine ทำให้เขาหายสาบสูญไปในระยะเวลาหนึ่ง
:ซิลเวอร์ เสียชีวิตในตอนที่4 เนื่องจากเอาตัวเข้ารับพลังของจักรพรรดิLEXOS เพื่อป้องกัน เรด และโซฟี
:คำว่า มัสเก็ตเทียร์ มีความหมายถึง ทหาร musketeer 
### ตัวละครอื่น
;ศจ.Aristide Brugonde
:ผู้สร้างฟรองซ์ไฟว์ โดยปกติจะทำงานที่บนยอดหอคอยไอเฟล 
;มาการีน (Margarine)
:หุ่นยนต์สาว ทำหน้าที่เป็นผู้ช่วยของศจ.Aristide
:ชื่อของมาการีน มาจากคำว่า เนยเทียม

## อาวุธ และ อุปกรณ์ของ ฟรองซ์ไฟว์
:**บลู อาร์ช** ธนูของบลู ใช้ในตอนที่1
:**พิงค์ ริบบ้อน** ริบบิ้นของพิงค์ ใช้ในตอนที่1
:**ฟรองซ์ แคนนอน** บาซูก้าของฟรองซ์ไฟว์ ใช้ในตอนที่1-2

## หุ่นยนต์ของฟรองซ์ไฟว์
:**ฟรองซ์ โรโบ** เกิดจากการรวมร่างของ  ฟอลคอน D'Artagnan และ โยนออฟอาร์ค เม้านท์ 

### ยานรบ และ ฐานทัพ ของ ฟรองซ์ไฟว์
:**ฟอลคอน D'Artagnan**
:**โยนออฟอาร์ค เม้านท์** 
:**แมชชีน Chanteclerc** ยานสีเงินรูปร่างไก่ ปรากฏตัวในตอนที่3 เพื่อช่วยเหลือฟรองซ์ไฟว์
:**เจ็ท ชาร์เลอมาญ** ยานแม่ของฟรองซ์ไฟว์

## จักรพรรดิ LEXOS

## เพลงประกอบหนัง
### เพลงเปิด
:Jushi sentai France Five (ตอนที่ 1-3)
:Shinken Jushi France Five (ตอนที่4-5)
::ขับร้องโดย คุชิดะ อากิระ

### เพลงปิด
:CINQ COULEURS TOUJOURS UNIES (ตอนที่1)
:Mousquetaires, Enfants de la Terre (ตอนที่ 3-5)

## รายชื่อตอน

## แหล่งข้อมูลอื่น
* Official France Five Website (in French, Japanese and English)
* 

หมวดหมู่:โทคุซัทสึต่างประเทศ
หมวดหมู่:รายการโทรทัศน์ประเภทซูเปอร์ฮีโร
หมวดหมู่:ยอดมนุษย์ฝรั่งเศส
เครซีอินเลิฟ

"**เครซีอินเลิฟ**" () คือเพลงของ บียอนเซ่ โนวส์ นักร้องเพลงอาร์แอนด์บีชาวอเมริกัน  ร่วมกับเจย์-ซี ฮิปฮอปแร็ปเปอร์ ชาวอเมริกัน และโปรดิวเซอร์เพลงอย่างริช ฮาร์ริซัน ก็แต่งเพลงนี้ขึ้นเพื่อให้โนวส์ใช้เปิดตัวอัลบั้มเดี่ยวอัลบั้มแรกของเธอ เดนเจอรัสลีอินเลิฟ 

ซิงเกิลนี้ได้ออกจำหน่ายในวันที่8 มิถุนายน พ.ศ. 2546 และได้ขึ้นไปบนอันดับที่1 ของชาร์ตเพลงในสหรัฐอเมริกาและสหราชอาณาจักร และยังอยู่ในสิบอันดับแรกของชาร์ตเพลงทั่วโลก "เครซีอินเลิฟ" ได้รับคำวิจารณ์ที่ดีจากนักวิจารณ์ต่างเป็นอย่างมาและสร้างรางวัลให้กับโนวส์มากมาย ในปี พ.ศ. 2552 Pitchfork จัดอันดับเพลงนี้อยู่ที่อันดับ 4 ในเพลงที่ดีที่สุดในทศวรรษ

"เครซีอินเลิฟ" อยู่ในอับดับสองของซิงเกิลที่มียอดจำหน่ายมากที่สุดทั่วโลกในทศวรรษนี้ (ค.ศ. 2000 - 2009) ด้วยยอดจำหน่ายกว่า 5 ล้านชุด

## รายชื่อเพลงและรูปแบบ

## ชาร์ต

### ชาร์ตประจำสัปดาห์

### ชาร์ตสิ้นปี

### ชาร์ตปลายทศวรรษ

### ชาร์ตตลอดกาล

## การรับรอง

## ประวัติการวางจำหน่าย

## อ้างอิง

ค
ค
ค
ค
หมวดหมู่:เพลงของเจย์-ซี
หมวดหมู่:ซิงเกิลเปิดตัว
การสังหารหมู่ที่พอร์ตอาร์เทอร์ (แก้ความกำกวม)

**การสังหารหมู่ที่พอร์ตอาร์เทอร์** อาจหมายถึง
* การสังหารหมู่พอร์ตอาร์เทอร์ (จีน) เป็นการฆ่าล้างเผ่าพันธุ์โดยกองทัพจักรวรรดิญี่ปุ่น ในวันที่ 21 พฤศจิกายน พ.ศ. 2437 มีชาวจีนตกเป็นเหยื่อสังเวยถึง 60,000 ศพโดยประมาณ
* การสังหารหมู่พอร์ตอาร์เทอร์ (ออสเตรเลีย) เป็นการสังหารหมู่ในเมืองพอร์ตอาร์เทอร์ รัฐแทสเมเนีย ประเทศออสเตรเลีย ในวันที่ 28 เมษายน พ.ศ. 2539
วิทยาลัยศิลปะ สื่อ และเทคโนโลยี มหาวิทยาลัยเชียงใหม่

**วิทยาลัยศิลปะ สื่อ และเทคโนโลยี มหาวิทยาลัยเชียงใหม่** () มีฐานะเป็นองค์กรในกำกับมหาวิทยาลัยเชียงใหม่ ในระดับเทียบเท่ากับคณะ

## ประวัติ
วิทยาลัยศิลปะ สื่อ และเทคโนโลยี ก่อตั้งขึ้นเพื่อบูรณาการสาขาวิชาต่าง ๆ ที่เกี่ยวเนื่องให้มีความสอดคล้อง เพื่อสนับสนุนด้านวิชาการแก่กลุ่มอุตสาหกรรมในท้องถิ่น มหาวิทยาลัยเชียงใหม่จึงได้นำเสนอโครงการสร้างขีดความสามารถในการแข่งขันเน้นการพัฒนากลุ่มแข่งขัน อุตสาหกรรมการท่องเที่ยว หัตถอุตสาหกรรม และอุตสาหกรรมซอฟต์แวร์ในภาคเหนือ และได้นำเข้าที่ประชุมคณะรัฐมนตรี โดยได้รับอนุมัติโครงการในวันที่ 22 กรกฎาคม 2546 เป็นกรอบงบประมาณทั้งสิ้น 464.3 ล้านบาท และมี "โครงการจัดตั้งวิทยาลัยเทคโนโลยีสารสนเทศ การสื่อสาร สื่อและศิลปะ" ขึ้น สภามหาวิทยาลัย ในคราวประชุมครั้งที่ 6/2546 เมื่อวันที่ 23 สิงหาคม 2546 อนุมัติให้จัดตั้งวิทยาลัย โดยให้แก้ไขชื่อเป็น “วิทยาลัยศิลปะ สื่อ และเทคโนโลยี มหาวิทยาลัยเชียงใหม่" (College of Arts, Media and Technology) มีฐานะเป็นองค์กรในกำกับมหาวิทยาลัย ในระดับเทียบเท่ากับคณะ ที่ไม่เป็นส่วนราชการตามมาตรา 8 และ 9 แห่งพระราชบัญญัติมหาวิทยาลัยเชียงใหม่ พ.ศ. 2530 มีการบริหารงานเป็นอิสระจากระบบราชการมีการบริหารและการจัดการเทียบเท่ากับวิทยาลัยนานาชาติของมหาวิทยาลัยอื่น

## หลักสูตรที่เปิดสอน

## ทำเนียบคณบดี
* **ทำเนียบคณบดีวิทยาลัยศิลปะ สื่อ และเทคโนโลยี มหาวิทยาลัยเชียงใหม่**

## อ้างอิง

## แหล่งข้อมูลอื่น
* เว็บของวิทยาลัยศิลปะ สื่อ และเทคโนโลยี

ศิลปะ สื่อและเทคโนโลยี
...เบบีวันมอร์ไทม์ (อัลบั้ม)

***...เบบีวันมอร์ไทม์*** () เป็นอัลบั้มสตูดิโอแรกของบริตนีย์ สเปียส์ ศิลปินเพลงป๊อปชื่อดังชาวอเมริกัน ออกจำหน่ายครั้งแรกเมื่อวันที่ 12 มกราคม พ.ศ. 2542 เป็นผลงานอำนวยการสร้างของ เดนนิซ ป็อป, แม็กซ์ มาร์ติน และไรมี่

## รายชื่อเพลงในอัลบั้ม
### ด้านเอ
# ...Baby One More Time
# (You Drive Me) Crazy
# Sometimes
# Soda Pop
# Born To Make You Happy
# From The Bottom Of My Broken Heart
# I Will Be There

### ด้านบี
# I Will Still Love You (Featuring Don Phillip)
# Deep In My Heart[Only International]
# Thinkin' About You
# E-Mail My Heart
# The Beat Goes On

### เพลงพิเศษ
# "I'll Never Stop Loving You"
# "Autumn Goodbye"1

## หมายเหตุและอ้างอิง

หมวดหมู่:อัลบั้มเพลงของบริตนีย์ สเปียรส์
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเปิดตัวครั้งแรกในปี พ.ศ. 2542
หมวดหมู่:อัลบั้มเพลงที่ผลิตโดยแมกซ์ มาร์ติน
เซอร์ชา โรนัน

**เซอร์ชา อูนา โรนัน** (, ; เกิด 12 เมษายน ค.ศ. 1994) เป็นนักแสดงชาวไอริชที่เกิดในสหรัฐ เธอเป็นที่รู้จักจากการแสดงในภาพยนตร์แนวดรามาย้อนยุคหลายเรื่อง เธอได้รับรางวัลมากมาย รวมถึงรางวัลลูกโลกทองคำ และยังถูกเสนอชื่อเข้าชิงรางวัลออสการ์สี่ครั้ง และรางวัลแบฟตาอีกห้าครั้ง

โรนันเริ่มการแสดงในปี 2003 ในซีรีส์ทางการแพทย์ของไอร์แลนด์เรื่อง *[[The Clinic (TV series)|The Clinic]]* และได้แสดงภาพยนตร์ครั้งแรกในเรื่อง *[[รักครั้งใหม่หัวใจแอ๊บแบ๊ว]]*​ (2007)​ จากนั้นเธอประสบความสำเร็จในวงการภาพยนตร์และเป็นที่รู้จักตั้งแต่อายุ 13 ปี จากการแสดงในภาพยนตร์เรื่อง *[[ตราบาปลิขิตรัก]]* (2007) ซึ่งทำให้เธอได้รับการเสนอชื่อเข้าชิงรางวัลออสการ์, รางวัลลูกโลกทองคำ และรางวัลแบฟตา สาขานักแสดงสมทบหญิงยอดเยี่ยม ต่อมาเธอได้แสดงในภาพยนตร์ของปีเตอร์ แจ็กสัน​เรื่อง *​[[สัมผัสแค้นจากสวรรค์]]* (2009)​ ก่อนหันมาแสดงในภาพยนตร์แนวแอกชัน-ระทึกขวัญด้วยการรับบทเป็นนักฆ่าสาวในภาพยนตร์เรื่อง *[[เหี้ยมบริสุทธิ์]]* (2011)​ และรับบทสมทบในภาพยนตร์ของเวส แอนเดอร์สัน​ เรื่อง *[[คดีพิสดารโรงแรมแกรนด์บูดาเปสต์]]*

โรนันได้รับคำชื่นชมและประสบความสำเร็จอีกครั้งเมื่อเธอได้รับการเสนอชื่อเข้าชิงรางวัลออสการ์เป็นครั้งที่สองในสาขานักแสดงนำหญิงยอดเยี่ยม​ จากภาพยนตร์ย้อนยุคเรื่อง *[[บรุกลิน (ภาพยนตร์)|บรุกลิน]]* (2015) ​โดยเธอรับบทเป็นผู้หญิงชาวไอริชที่ต้องอพยพจากยุโรปมาใช้ชีวิตในสหรัฐ

## ผลงานการแสดง
### ภาพยนตร์

### ละครเวที

## อ้างอิง

## แหล่งข้อมูลอื่น
* 
* 

หมวดหมู่:ชาวอเมริกันเชื้อสายไอริช
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากนครนิวยอร์ก
หมวดหมู่:บุคคลจากเดอะบร็องซ์
เจ้าจอมมารดาน้อย ในรัชกาลที่ 4

**เจ้าจอมมารดาน้อย** หรือ **คุณหญิงน้อย** (24 ตุลาคม พ.ศ. 2348 – ราวปี พ.ศ. 2398–2400) เป็นธิดาของพระอินทร์อภัย หรือ พระอินทอำไพ (อดีตสมเด็จเจ้าฟ้าทัศไภยในสมเด็จพระเจ้ากรุงธนบุรี) เป็นพระสนมคนแรกในพระบาทสมเด็จพระจอมเกล้าเจ้าอยู่หัว

## ประวัติ
คุณหญิงน้อย เป็นธิดาลำดับที่ 2 ในจำนวนพระบุตร 13 องค์ของพระอินทร์อภัย พระราชโอรสในสมเด็จพระเจ้าตากสินมหาราชกับกรมบริจาภักดีศรีสุดารักษ์

ต่อมา สมัย ร.2 คุณหญิงน้อย ได้สนองพระเดชพระคุณเป็นหม่อมในสมเด็จพระเจ้าลูกยาเธอ เจ้าฟ้ามงกุฎ ได้ให้ประสูติพระโอรส 2 พระองค์ ก่อนที่พระสวามีจะผนวช และเสด็จเถลิงถวัลยราชสมบัติ คือ
# หม่อมเจ้าชายนพวงศ์ ประสูติเมื่อวันพฤหัสบดี เดือน 4 แรม 10 ค่ำ ปีมะเมีย ตรงกับวันที่ 6 มีนาคม พ.ศ. 2365 ต่อมาได้รับโปรดเกล้าฯ สถาปนาเป็นพระเจ้าบรมวงศ์เธอ กรมหมื่นมเหศวรศิววิลาส เมื่อ พ.ศ. 2396 กำกับกรมล้อมพระราชวัง และกรมพระคลังมหาสมบัติ ทรงเป็นต้นราชสกุล นพวงศ์ ณ อยุธยา
# หม่อมเจ้าชายสุประดิษฐ์ ประสูติเมื่อวันพุธ เดือน 6 แรม 14 ค่ำ ปีวอก ตรงกับวันที่ 26 พฤษภาคม พ.ศ. 2367 ต่อมาได้รับโปรดเกล้าฯ สถาปนาเป็นพระเจ้าบรมวงศ์เธอ กรมหมื่นวิษณุนาถนิภาธร เมื่อ พ.ศ. 2399 กำกับกรมพระคลังมหาสมบัติ ทรงเป็นต้นราชสกุล สุประดิษฐ์ ณ อยุธยา

หลังจากสมเด็จเจ้าฟ้าชายทัศไภย พระบิดาถูกประหารชีวิตเมื่อปีวอก พ.ศ. 2355 และเมื่อพระบาทสมเด็จพระจอมเกล้าเจ้าอยู่หัว ผนวชเป็นพระภิกษุ เมื่อปีวอก พ.ศ. 2367 ขณะนั้นหม่อมเจ้านพวงศ์และหม่อมเจ้าสุประดิษฐ์ มีพระชันษา 2 ปี และ 2 เดือน ตามลำดับ เจ้าจอมมารดาน้อยได้ไปอาศัยอยู่กับพระพงษ์นรินทร์ ผู้เป็นลุง  โดยหม่อมเจ้าสุประดิษฐ์ อยู่ในพระอุปถัมภ์ของสมเด็จเจ้าฟ้าจุฑามณี (พระบาทสมเด็จพระปิ่นเกล้าเจ้าอยู่หัว) ที่พระราชวังเดิม

เจ้าจอมมารดาน้อยถึงแก่อนิจกรรมในรัชกาลที่ 4 โปรดเกล้าฯ ให้พระราชทานเพลิงศพที่สวนท้ายวังของกรมหมื่นวิษณุนาถนิภาธร หลังพิธีพระราชทานเพลิงศพ พระบาทสมเด็จพระจอมเกล้าเจ้าอยู่หัวโปรดให้กรมหมื่นวิษณุนาถนิภาธรทรงสร้างวัดขึ้นในบริเวณนั้น แต่สิ้นพระชนม์เสียก่อนในปีจอ พ.ศ. 2405 ก่อนที่วัดจะสร้างเสร็จ จึงโปรดให้กรมหมื่นมเหศวรศิววิลาสทรงสร้างวัดต่อ แต่ก็สิ้นพระชนม์อีกในปีเถาะ พ.ศ. 2410  พระบาทสมเด็จพระจอมเกล้าเจ้าอยู่หัวจึงทรงรับเป็นผู้สร้างวัดต่อมาจนสำเร็จ พระราชทานนามวัดว่า **[[วัดตรีทศเทพวรวิหาร]]** มีความหมายว่า "เทวดาสามองค์เป็นผู้สร้าง" 

## อ้างอิง

หมวดหมู่:พระภรรยาในรัชกาลที่ 4
หมวดหมู่:เจ้าจอมมารดา
หมวดหมู่:พระราชนัดดาในสมเด็จพระเจ้าตากสินมหาราช
ภูมิศาสตร์มนุษย์

"การแบ่งเหนือ-ใต้" ลักษณะสำคัญของภูมิศาสตร์การพัฒนาและเศรษฐกิจ|right|thumb|350px
[thumb|right|[คาร์ล ริทเทอร์ นักภูมิศาสตร์ชาวเยอรมัน - ถือกันว่าเป็นหนึ่งในผู้บุกเบิกภูมิศาสตร์สมัยใหม่ คู่กับ อเล็กซานเดอร์ ฟอน ฮุมโบลด์ท]]
**ภูมิศาสตร์มนุษย์** เป็นหนึ่งในสองสาขาหลักของภูมิศาสตร์ ภูมิศาสตร์มนุษย์คือการศึกษาความเข้าใจและการใช้งานผืนโลกของมนุษย์ และกระบวนการที่มีผลกระทบต่อสิ่งนั้น มันเกี่ยวโยงกับทั้งสังคมศาสตร์และมนุษยศาสตร์

ภูมิศาสตร์มนุษย์นั้นโดยทั่วไปแตกต่างอยากมากจากภูมิศาสตร์กายภาพ โดยมันเน้นมากกว่าในการศึกษาแบบแผนที่จับต้องไม่ได้หรือเป็นนามธรรมรอบ ๆ กิจกรรมของมนุษย์ และเปิดรับวิธีวิจัยเชิงคุณภาพมากกว่า ภูมิศาสตร์มนุษย์รวมเอาแง่มุมทางมนุษย์ การเมือง วัฒนธรรม สังคม และเศรษฐกิจของสังคมศาสตร์เอาไว้ ในขณะที่จุดเน้นหลักของภูมิศาสตร์มนุษย์จะไม่ใช่ภูมิทัศน์เชิงกายภาพของโลก แต่มันก็เป็นไปไม่ได้ที่จะคุยเรื่องภูมิศาสตร์มนุษย์ โดยไม่พูดถึงภูมิทัศน์ทางกายภาพที่กิจกรรมของมนุษย์ดำเนินอยู่ในนั้น และโดยไม่พูดถึงภูมิศาสตร์สิ่งแวดล้อมซึ่งเป็นตัวเชื่อมสำคัญระหว่างมนุษย์และโลก

ภูมิศาสตร์มนุษย์นั้นมีความหลากหลายทั้งในวิธีวิทยาและทฤษฎี ซึ่งรวมถึงวิธีในแบบสตรีนิยม มาร์กซิสม์ หลังโครงสร้างนิยม ฯลฯ
และใช้ทั้งระเบียบวิธีเชิงคุณภาพ (เช่น ชาติพันธุ์วรรณาและการสัมภาษณ์) และเชิงปริมาณ (เช่น การสำรวจทางสถิติ, การวิเคราะห์ทางสถิติ, และการสร้างตัวแบบ)

สาขาหลักของภูมิศาสตร์มนุษย์ ได้แก่ วัฒนธรรม, การพัฒนา, เศรษฐกิจ, สุขภาพ, ประวัติศาสตร์, การเมือง, ประชากร, การท่องเที่ยว, และเมือง

## ดูเพิ่ม

* นิเวศวิทยาการเมือง

## แหล่งข้อมูลอื่น

* Worldmapper - โครงการทำแผนที่โดยใช้ชุดข้อมูลทางสังคม
* พัฒนาการทางภูมิศาสตร์ , เรียนรู้กับครูพรรณนภา, โรงเรียนเม็งรายมหาราชวิทยาคม
* [ภูมิศาสตร์มนุษย์และสิ่งแวดล้อม](http://e-book.ram.edu/e-book/inside/html/dlbook.asp?code=GE265(H)) , ตำรา e-book มหาวิทยาลัยรามคำแหง

หมวดหมู่:แขนงวิชาภูมิศาสตร์

หมวดหมู่:มานุษยวิทยา
หมวดหมู่:สังคมศาสตร์
หมวดหมู่:ประชากรศาสตร์
หมวดหมู่:สังคมศาสตร์สิ่งแวดล้อม
เจ้าจอมมารดาน้อย

**เจ้าจอมมารดาน้อย** สามารถหมายถึง
* เจ้าจอมมารดาน้อย ในรัชกาลที่ 1 ธิดาพระยาศรีสรราช (เมือง)  มีพระราชโอรสเป็นต้นสกุล ทัพพะกุล ณ อยุธยา
* เจ้าจอมมารดาน้อยแก้ว ในรัชกาลที่ 1 มีพระราชโอรสเป็นต้นสกุล พึ่งบุญ ณ อยุธยา
* เจ้าจอมมารดาน้อยระนาด ในรัชกาลที่ 2 มีพระราชโอรสเป็นต้นสกุล วัชรีวงศ์ ณ อยุธยา
* เจ้าจอมมารดาน้อย ในรัชกาลที่ 2 มีพระราชโอรสคือ พระองค์เจ้าชายขัตติยวงศ์ ไม่มีทายาทสืบสกุล
* เจ้าจอมน้อย ในรัชกาลที่ 2 บุตรีเจ้าพระยาเทพพลฉิม
* เจ้าจอมน้อยใหญ่ ในรัชกาลที่ 2 บุตรีเจ้าพระยานคร
* เจ้าจอมมารดาน้อยเมือง ในรัชกาลที่ 3 มีพระราชโอรสเป็นต้นสกุล คเนจร ณ อยุธยา
* เจ้าจอมมารดาน้อยลาว ในรัชกาลที่ 3 
* เจ้าจอมมารดาน้อยใหญ่ ในรัชกาลที่ 3 บุตรีเจ้าพระยานคร (น้อย ณ นคร)
* เจ้าจอมมารดาน้อยเล็ก ในรัชกาลที่ 3 บุตรีเจ้าพระยานคร (น้อย ณ นคร)
* เจ้าจอมน้อยสุหรานากง ในรัชกาลที่ 3
* เจ้าจอมมารดาน้อย ในรัชกาลที่ 4 พระราชนัดดาในสมเด็จพระเจ้าตากสินมหาราช มีพระราชโอรสเป็นต้นสกุล นพวงศ์ และสุประดิษฐ์ ณ อยุธยา
รายชื่อคณะประมงในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาด้านการประมง หมายถึง การจัดการของมนุษย์ด้านการจับปลาหรือสัตว์น้ำอื่น ๆ การดูแลรักษาปลาสวยงามและการแปรรูปเป็นผลิตภัณฑ์ประมง เช่น ปลากระป๋อง น้ำมันตับปลา เป็นต้น

## รายชื่อคณะประมงในประเทศไทย

* **หมายเหตุ** จัดเรียงตามชื่อมหาวิทยาลัย และตามชื่อคณะ

## ดูเพิ่ม
* คณะวิชา

หมวดหมู่:คณะประมงในประเทศไทย
ประมง
ประมง
สวนสัตว์แนชวิลล์

**สวนสัตว์แนชวิลล์**  (ภาษาอังกฤษ:Nashville Zoo at Grassmere) แห่งนี้ตั้งอยู่ที่ เมืองแนชวิลล์ รัฐเทนเนสซีเปิดเมื่อปี ค.ศ. 1996 เป็นสถานจัดแสดงสัตว์ป่าหายากมากมายหลายพันธุ์ สัตว์ปีก

## รูปภาพ

ภาพ:Bongo_NashvilleZoo.jpg|บองโก ในสวนสัตว์แนชวิลล์.
ภาพ:CloudedLeopard1_NashvilleZoo.jpg|เสือลายเมฆ ในสวนสัตว์แนชวิลล์.
ภาพ:CloudedLeopard2_NashvilleZoo.jpg|เสือลายเมฆ ในสวนสัตว์แนชวิลล์.
ภาพ:Meerkat_NashvilleZoo.jpg|เมียร์แคท ในสวนสัตว์แนชวิลล์.
ภาพ:RainbowLorikeet_NashvilleZoo.jpg|นกแก้วเบญจวรรณ กำลังกินน้ำต้อย ในสวนสัตว์แนชวิลล์.
ภาพ:RedPanda_NashvilleZoo.jpg|แพนด้าแดง ในสวนสัตว์แนชวิลล์.
ภาพ:RhinocerosHornbill_NashvilleZoo.jpg|นกเงือกหัวแรด ในสวนสัตว์แนชวิลล์.
ภาพ:Red_Panda_-_Nashville_Zoo.jpg|แพนด้าแดง ในสวนสัตว์แนชวิลล์.


## แหล่งข้อมูลอื่น
* เว็บไซต์ทางการของสวนสัตว์แนชวิลล์

หมวดหมู่:สวนสัตว์ในสหรัฐ
หมวดหมู่:รัฐเทนเนสซี
สงครามจีน-ญี่ปุ่น

สงครามจีน-ญี่ปุ่นอาจหมายถึง
* สงครามจีน-ญี่ปุ่นครั้งที่หนึ่ง (ตั้งแต่ปีค.ศ. 1894 ถึง 1895) เพื่อแย่งชิงอำนาจเหนือเกาหลี
* สงครามจีน-ญี่ปุ่นครั้งที่สอง (ตั้งแต่ปีค.ศ. 1931 ถึง 1945) โดยกลายเป็นส่วนหนึ่งของสงครามโลกครั้งที่สองตั้งแต่ปีค.ศ. 1941 

หมวดหมู่:การแก้ความกำกวม
นาฬิกาน้ำ

**นาฬิกาน้ำ** () คำว่า clepsydra มีรากศัพท์มาจากคำว่า clep ซึ่งมีความหมายว่า ขโมย และคำว่า sydra ที่หมายถึง น้ำ) ชาวกรีกโบราณใช้หลักการทำงานโดยการใช้ภาชนะดินเผาบรรจุน้ำ และเมื่อถูกเจาะมาที่ก้น น้ำจะค่อย ๆ ไหลออกทีละเล็ก ทีละน้อย เหมือนกับการขโมยน้ำ โดยชาวกรีกกำหนดระยะเวลาที่น้ำไหลออกจากภาชนะจนหมดว่า 1 clepsydra แต่นาฬิกาน้ำจะต้องทำการเติมน้ำใหม่ทุกครั้งที่หมดเวลา 1 clepsydra และไม่สามารถใช้ในช่วงฤดูหนาวได้เนื่องจากน้ำจะแข็งตัว

## อ้างอิง

หมวดหมู่:นาฬิกา
หมวดหมู่:น้ำ
หมวดหมู่:เทคโนโลยีล้าสมัย
ชาติ ชัยภูมิ

**ชาติ ชัยภูมิ** เป็นนักแสดงชายชาวไทยชาวจังหวัดชัยภูมิ มีอาชีพเป็นพนักงานขับรถของเทศบาลจังหวัดชัยภูมิ มีหน้าตา รูปร่างและท่าทางคล้ายคลึงกับมิตร ชัยบัญชามาก จนได้รับคัดเลือกให้มารับบทในภาพยนตร์ 2-3 เรื่องที่ มิตรถ่ายทำค้างไว้ก่อนจะเสียชีวิตเมื่อวันที่ 8 ตุลาคม พ.ศ. 2513

## ประวัติ
หลังจากมิตร ชัยบัญชา เสียชีวิตอย่างกะทันหัน ทำให้ภาพยนตร์ที่ถ่ายทำค้างอยู่ถึง 21 เรื่อง ประสบปัญหา ภาพยนตร์บางเรื่องใช้วิธีเปลี่ยนบท  ภาพยนตร์หลายเรื่องที่ถ่ายทำไปไม่มาก ใช้วิธีตัดฉากที่มิตรแสดงออกไป และเปลี่ยนตัวพระเอกเป็น สมบัติ เมทะนี หรือ ไชยา สุริยัน  แต่ภาพยนตร์ที่ประสบปัญหามากที่สุด คือเรื่อง *[[คนึงหา]]* ของอมรินทร์ฤทธิศิลป์ภาพยนตร์ อำนวยการสร้างโดย อมร ตาณพิเชษฐ์  ซึ่งถ่ายทำไปเกือบเสร็จ ขาดอีกเพียง 3 ฉาก และเรื่อง *[[จอมดาบพิชัยยุทธ]]* ซึ่งถ่ายทำที่ฮ่องกง และมีนักแสดงต่างชาติร่วมแสดง จึงใช้วิธีหานักแสดงที่หน้าตาคล้ายมิตรมาแสดงแทน

ผู้สร้าง นำโดยจิรวรรณ กัมปนาทแสนยากร ออกข่าวว่าจะหาคนที่หน้าตาเหมือนมิตรมาแสดงแทน และได้ตัวนักแสดงสมัครเล่นจากจังหวัดชัยภูมิมาแสดง ตั้งชื่อว่า **ชาติ ชัยภูมิ** เป็นที่ยอมรับว่าหน้าตาเหมือนมิตรมาก โดยเฉพาะเมื่อสวมแว่นตาดำ ทำให้คนทั่วไปเรียกเขาว่า **มิตร ชัยภูมิ** และเรื่องอัศวินดาบกายสิทธิ์ ฉายปี 2514 เวอร์ชั่นที่นางเอกจีนร่วมแสดงเป็นนางเอก มิตรถ่ายทำค้างไว้เกือบเสร็จชาติก็ได้มาแสดงแทนท้ายเรื่องเช่นกัน

ชาติ แสดงภาพยนตร์อยู่สามเรื่อง และได้มาโชว์ตัวในรอบปฐมทัศน์ ในงานพิธีเปิดโรงภาพยนตร์เมืองทอง ย่านประตูน้ำ เมื่อต้นปี พ.ศ. 2514 จนผู้ชมฮือฮากันทั้งโรง  หลังจากนั้น ไม่มีผู้สร้างคนใดติดต่อให้มาแสดงภาพยนตร์อีก เขาจึงกลับไปทำงานประจำที่จังหวัดชัยภูมิตามเดิม

## ผลงานแสดงภาพยนตร์
* คนึงหา 2514 (แสดงแทน)
* จอมดาบพิชัยยุทธ 2514 (แสดงแทน)
* อัศวินดาบกายสิทธิ์ 2514 (แสดงแทน)

## อ้างอิง
* รายการคุณพระช่วย ช่วง เรื่องเล่าหลังวิก ทางช่อง 9

หมวดหมู่:นักแสดงชายชาวไทย
หมวดหมู่:บุคคลจากจังหวัดชัยภูมิ‎‎
หมวดหมู่:มิตร ชัยบัญชา
พระอินทร์อภัย

**พระอินทร์อภัย** (หรือ **อินทรอไภย**) มีชื่อตัวว่า **ไพ** มีฐานันดรศักดิ์เดิมว่า **เจ้าฟ้าทัศไภย** (หรือ **ทัศไพ**) เป็นพระราชโอรสในสมเด็จพระเจ้ากรุงธนบุรี เกิดแต่กรมบริจาภักดีศรีสุดารักษ์ หลังการผลัดแผ่นดินก็ถูกถอดจากฐานันดรศักดิ์ แต่ด้วยมีความสามารถด้านการแพทย์ จึงเข้ารับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นตำแหน่งเจ้าราชนิกูลที่ *พระอินทร์อภัย* และเป็นบิดาของเจ้าจอมมารดาน้อย ในรัชกาลที่ 4

พระอินทร์อภัยถูกประหารชีวิตเมื่อ พ.ศ. 2358 เพราะลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย

## ประวัติ
พระอินทร์อภัย มีฐานันดรศักดิ์เดิมว่า เจ้าฟ้าทัศไภย เป็นพระราชโอรสในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ หรือเจ้าหญิงฉิม ธิดาเจ้าพระยานครศรีธรรมราช (หนู) มีพี่น้องร่วมบิดามารดาสี่คน ได้แก่ เจ้าฟ้าทัศพงษ์ เจ้าฟ้านเรนทรราชกุมาร และเจ้าฟ้าปัญจปาปี

หลังการผลัดแผ่นดิน เจ้าฟ้าทัศพงศ์และเจ้าฟ้าทัศไภยมีความรู้ทางการแพทย์ ได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นเจ้าราชนิกุล ที่ *พระพงษ์นรินทร์* และ *พระอินทร์อภัย* ตามลำดับ มีตำแหน่งเข้าเฝ้าต่อจากเสนาบดี และสามารถเข้าออกในเขตพระราชฐานได้ เนื่องจากเป็นแพทย์

ด้วยความที่พระอินทร์อภัยเป็นแพทย์ในราชสำนักจึงสามารถเข้านอกออกในเขตพระราชฐานฝ่ายในได้โดยสะดวก พระอินทร์อภัยลอบเป็นชู้กับบาทบริจาริกาในพระบาทสมเด็จพระพุทธเลิศหล้านภาลัย ได้แก่ เจ้าจอมอ่อน เจ้าจอมอิ่ม เจ้าจอมไม้เทด ทนายเรือกนายหนึ่ง และโขลนคนหนึ่ง เมื่อความทราบถึงพระเนตรพระกรรณ ทรงโปรดเกล้าฯ ให้พระเจ้าลูกยาเธอ กรมหมื่นเจษฎาบดินทร์ทำการไต่สวนจนได้ความเป็นสัตย์ ทรงโปรดเกล้าให้ประหารชีวิตพระอินทร์อภัยและเจ้าจอมเมื่อปีวอก พ.ศ. 2358

## ทายาท
พระอินทร์อภัยมีบุตร-ธิดา ดังนี้
* หลวงมงคลรัตนราชมนตรี (กุดั่น)
* เจ้าจอมมารดาน้อย ในรัชกาลที่ 4 เป็นพระชนนีของพระเจ้าบรมวงศ์เธอ กรมหมื่นมเหศวรศิววิลาส และพระเจ้าบรมวงศ์เธอ กรมหมื่นวิษณุนาถนิภาธร
* คุณหญิงลูกอิน
* คุณหญิงอรัญ (หรือ หิรัญ)
* คุณชายเหรา
* คุณหญิงพุ่ม
* คุณหญิงไผ่
* คุณชายมังกร
* คุณชายเล็ก
* คุณหญิงเผือก
* คุณหญิงหนู
* หลวงมงคลรัตน์ราชมนตรี (จุ้ย)  
* คุณชายน้อย

## อ้างอิง
; เชิงอรรถ

; บรรณานุกรม

* 
* 

หมวดหมู่:หม่อมราชนิกุล
หมวดหมู่:พระราชโอรสในสมเด็จพระเจ้าตากสินมหาราช
หมวดหมู่:แพทย์ชาวไทย
หมวดหมู่:ชาวไทยที่ถูกประหารชีวิต
หมวดหมู่:เสียชีวิตจากความรุนแรง
หมวดหมู่:เจ้านายที่ถูกถอดจากฐานันดรศักดิ์
พระพงษ์นรินทร์

**พระพงษ์นรินทร์** (พ.ศ. 2315 - ไม่ปรากฏ) มีนามเดิมว่า **เจ้าฟ้าทัศพงศ์** เป็นพระราชโอรสพระองค์ที่ 4 ในสมเด็จพระเจ้ากรุงธนบุรี ประสูติแต่กรมบริจาภักดีศรีสุดารักษ์ (เจ้าหญิงฉิม) พระธิดาของเจ้าพระยานครศรีธรรมราช (หนู) มีพี่น้องร่วมมารดา คือ
* พระอินทร์อภัย นามเดิม **เจ้าฟ้าชายทัศไภย** เป็นพระบิดาของเจ้าจอมมารดาน้อย ในรัชกาลที่ 4 ต้นสกุล นพวงศ์ และสุประดิษฐ์ ณ อยุธยา
* พระนเรนทรราชา นามเดิม **เจ้าฟ้าชายนเรนทรราชกุมาร** ต้นราชสกุล "รุ่งไพโรจน์"
* เจ้าฟ้าปัญจปาปี เป็นพระชายาในสมเด็จพระสัมพันธวงศ์เธอ เจ้าฟ้ากรมขุนอิศรานุรักษ์ ต้นราชสกุล อิศรางกูร ณ อยุธยา

เจ้าฟ้าชายทัศพงศ์และเจ้าฟ้าชายทัศไภย มีความรู้ทางการแพทย์และได้รับราชการในราชสำนักพระบาทสมเด็จพระพุทธยอดฟ้าจุฬาโลกมหาราช เป็นหม่อมราชนิกูล ที่ **พระพงษ์นรินทร์** และ **พระอินทร์อภัย**  ตามลำดับ มีตำแหน่งเข้าเฝ้าต่อจากเสนาบดีและสามารถเข้าออกในเขตพระราชฐานได้เนื่องจากเป็นแพทย์

## พระญาติ
พระพงษ์นรินทร์สมรสกับคุณหญิงจับ ซึ่งเป็นธิดาของพระยาสมุทรสงคราม (ศร ณ บางช้าง) กับเจ้าคุณหญิงแก้ว พระน้องนางพระองค์เล็กในสมเด็จพระอมรินทราบรมราชินี เป็นต้นราชสกุล "พงษ์สิน" มีโอรสธิดาหลายคน ที่รับราชการใกล้ชิดราชสำนัก เช่น 
* คุณหญิงศิลา ทำราชการฝ่ายใน
* นายพลพ่าย (สวาสดิ์)
* คุณหญิงเสงี่ยม (หรือ คุณปลัดเสงี่ยม) ภรรยาพระยาเสน่หามนตรี (น้อยเอียด ณ นคร) ซึ่งเป็นบุตรเจ้าพระยานครศรีธรรมราช (น้อย ณ นคร) พระยาเสน่หามนตรี(น้อยเอียด) และคุณหญิงเสงี่ยมเป็นต้นสกุล **จาตุรงคกุล**

คุณหญิงเสงี่ยมเคยเป็นพระพี่เลี้ยงของพระบาทสมเด็จพระจุลจอมเกล้าเจ้าอยู่หัวเมื่อครั้งยังทรงพระเยาว์ นอกจากนี้ยังทำราชการฝ่ายในในพระบรมมหาราชวังมีตำแหน่งเป็นปลัดของเจ้าคุณตำหนักเดิม (นุ่ม บุนนาค) ธิดาของสมเด็จเจ้าพระยาบรมมหาพิไชยญาติ (ทัต บุนนาค) จึงเรียกกันว่าคุณปลัดเสงี่ยม 
* คุณหญิงกุหลาบ
* คุณหญิงจีน
* คุณหญิงกลิ่น
* คุณหญิงเวก สมรสกับทับวงศ์ ณ นคร มีธิดาคือ จอมมารดาปริกเล็กในกรมพระราชวังบวรวิไชยชาญ
* คุณชายนุด 
* พระนรินทรฯ (ราช)
* คุณหญิงพลับ ในพระเจ้าบรมวงศ์เธอ กรมหมื่นภูมินทรภักดี มีพระโอรส 3 พระองค์คือ 
** หม่อมเจ้าสารภี ลดาวัลย์
** หม่อมเจ้าชาย ลดาวัลย์
** หม่อมเจ้าเผือก ลดาวัลย์
* พระนมจั่น เป็นพระนมของพระบาทสมเด็จพระจุลจอมเกล้าเจ้าอยู่หัว
* คุณหญิงจีบ
* คุณหญิงหรุ่น
* คุณชายชม
* คุณชายฉาย
* พระนมขาว เป็นพระนมของสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงศ์

## อ้างอิง

หมวดหมู่:พระราชโอรสในสมเด็จพระเจ้าตากสินมหาราช
หมวดหมู่:แพทย์ชาวไทย
ซาคุทรี

**AMX-011 ซาคุทรี** หรือ **แซ็คทรี** ( ; ) เป็นโมบิลสูทตัวประกอบที่มีบทบาทในการ์ตูนญี่ปุ่น อะนิเมะซีรีส์โมบิลสูทกันดั้มดับเบิ้ลเซต้า  ออกแบบโดย โอดะ มาสะฮิโระ ชื่อซาคุทรียังเป็นชื่อเล่นของเกลกุ๊กรุ่นทดลองที่ปรากฏในดีไซน์ต้นฉบับชุด *โมบิลสูทคอลเลคชันของคุนิโอะ โอคาวาระ* แต่ไม่มีความเกี่ยวข้องกันนอกจากเป็นโมบิลสูทที่พัฒนาต่อมาจากซาคุทูว์

## เนื้อเรื่อง
ซาคุทรีเป็นหนึ่งในโมบิลสูทต้นแบบของนีโอซีอ้อนซึ่งพัฒนาที่ดาวเคราะห์น้อยแอ็กซิส โดยพัฒนาต่อมาจากซาคุทูว์ซึ่งเป็นโมบิลสูทของอาณาจักรซีอ้อนในอดีตและไฮแซ็คของสหพันธ์โลก ซาคุทรีมีลักษณะเด่นที่ใช้โครงสร้างซึ่งสามารถถอดเปลี่ยนชิ้นส่วนต่างๆและปรับแต่งให้เข้ากับสถานการณ์ต่างๆได้ง่าย อาวุธมาตรฐานของซาคุทรีประกอบด้วยบีมแคนน่อนแฝดที่เกราะเอวด้านหน้าซึ่งสามารถถอดส่วนลำกล้องออกมาใช้เป็นบีมเซเบอร์ได้กับปืนอนุภาคซึ่งอยู่ที่ปาก และใช้บีมไรเฟิลแบบเดียวกับของ AMX-104 อาร์จาจา เป็นอาวุธมือถือ

แม้จะเป็นโมบิลสูทที่สามารถใช้งานได้ในหลายสถานการณ์ แต่ก็เทียบกับโมบิลสูทรุ่นต้นแบบอีกรุ่นของนีโอซีอ้อนคือ AMX-014 โดเวนวูล์ฟซึ่งติดตั้งอาวุธที่ทรงอานุภาพไว้เป็นจำนวนมากไม่ได้ ซาคุทรีจึงได้รับการผลิตเป็นจำนวนจำกัดเท่านั้น

## ซาคุทรีรุ่นปรับปรุง

ซาคุทรีรุ่นปรับปรุงเป็นซาคุทรีประจำตัวของมัชชิม่า เซโลซึ่งติดตั้งอุปกรณ์ต่างๆเข้าไป โดยส่วนหัวเปลี่ยนจากแบบติดปืนอนุภาคเป็นแบบที่ติดปืนวัลแคน 30 มม. เกราะไหล่ด้านซ้ายสามารถปล่อยทุ่นระเบิดไฮด์บอมบ์ได้ แบ็คแพ็คด้านหลังมีกำลังมากกว่าเดิมและติดตั้งถังเชื้อเพลิงเสริม ทั้งยังติดตั้งเครื่องยนต์ที่มีกำลังมากขึ้นและใช้บีมไรเฟิลที่มีอานุภาพมากกว่าเดิม เกราะเอวด้านหลังมีขนาดใหญ่ขึ้นเพื่อให้ป้องกันส่วนขาทั้งสองข้างได้

มัชชิม่าได้ใช้ซาคุทรีรุ่นปรับปรุงในการต่อสู้กับกองกำลังของเกรมี่ โตโต้ซึ่งพยายามยึดอำนาจจากฮามาน คานและถูกทำลายในการต่อสู้กับหน่วยสเปซวูล์ฟซึ่งนำโดยราคัน ดาคารัน

ซาคุทรีรุ่นปรับปรุงได้รับการออกแบบโดยมิกะ อาคิทากะ

## ซาคุทรีรุ่นหลัง

รุ่นปรับปรุงของซาคุทรีซึ่งใช้งานหลังสงครามนีโอซีอ้อนครั้งที่หนึ่ง ซาคุทรีรุ่นหลังได้รับการปรับปรุงสมรรถนะและปรับแต่งรูปแบบให้เป็นโมบิลสูทแบบมาตรฐานโดยใช้อาวุธมือถือเป็นปืนกลและบาซูก้า ซึ่งรูปแบบของซาคุทรีรุ่นหลังนี้ต่อมาได้ใช้เป็นต้นแบบของกิร่าโดก้าซึ่งเป็นโมบิลสูทหลักของนีโอซีอ้อนในช่วงสงครามนีโอซีอ้อนครั้งที่สอง ซาคุทรีรุ่นหลังจำนวนหนึ่งได้ถูกมอบให้กลุ่มกองโจร *คาลาด* ใช้งานเพื่อก่อความวุ่นวายและดึงความสนใจของสหพันธ์ในขณะที่ชาร์ อัสนาเบิลกำลังเตรียมการเคลื่อนไหวของนีโอซีอ้อน

ซาคุทรีรุ่นหลังปรากฏตัวในมังงะ *อันเดอร์เดอะกันดั้ม ดับเบิลเฟค* ออกแบบโดยยูจิ อุชิดะ

## ดูเพิ่ม
* รายชื่อหุ่นยนต์ใน Universal Century

หมวดหมู่:หุ่นยนต์ใน Universal Century
โซน ไฟต์เตอร์

**โซน ไฟต์เตอร์** () หนังแนว โทคุซัทสึ ไซไฟ/ซูเปอร์ฮีโร่ หรือชื่อไทยว่า ยอดมนุษย์ดาวตก ออกอากาศครั้งแรกในสถานีโทรทัศน์ประเทศญี่ปุ่น นิปปอน เทเรวิชั่น เริ่มออกเมื่อ 2 เมษายน ถึง 24 กันยายน พ.ศ. 2516

## ตัวละคร
### ครอบครัวซากิโมริ/ครอบครัวตระกูลโซน
* ซากิโมริ ฮิคารุ/โซน ไฟต์เตอร์ (防人光／ゾーンファイター, Sakimori Hikaru/Zōn Faitā?)
** แสดงโดย คาซึยาม่า โอยาม่า
* ซากิโมริ โฮตารุ/โซน แองเจิ้ล|防人螢／ゾーンエンジェル|Sakimori Hotaru/Zōn Enjeru}}
** แสดงโดย คาซึมิ โอยาม่า
* ซากิโมริ อากิระ/โซน จูเนียร์|防人明／ゾーンジュニア|Sakimori Akira/Zōn Junia}}
** แสดงโดย เคนจิ ซาโตะ

## แหล่งข้อมูลอื่น
* ข้อมูลหนังซูเปอร์ฮีโร่เรื่องยอดมนุษย์ดาวตก 

หมวดหมู่:ภาพยนตร์ญี่ปุ่น
ภาษาโส้

**ภาษาโส้** **ภาษาไทโส้** **ภาษากะโซ่** **ภาษามังกอง** หรือ **ภาษาโทรฺ** (โส้: ) เป็นภาษาหนึ่งในตระกูลภาษาออสโตรเอเชียติก กลุ่มมอญ-เขมร สาขามอญ-เขมรตะวันออก สาขาย่อยกะตู ใกล้เคียงกับภาษาบรู ชื่อภาษาโส้ใช้ในประเทศไทยเท่านั้น ในประเทศลาวใช้ชื่อภาษามังกอง

ภาษาโส้มีผู้พูดประมาณ 160,000 คน โดยอยู่ในลาว 102,000 คน (พ.ศ. 2536) ในไทย 58,000 คน (พ.ศ. 2544) ในลาวมีผู้พูดส่วนใหญ่อยู่ในแขวงคำม่วนและแขวงสุวรรณเขต มีผู้รู้หนังสือภาษาแม่น้อยกว่าร้อยละ 1 อัตราการรู้หนังสือภาษาที่สองราวร้อยละ 15–25 ในไทยมีผู้พูดส่วนใหญ่อยู่ในจังหวัดนครพนม จังหวัดสกลนคร และจังหวัดมุกดาหาร มีทั้งหมด 53 หมู่บ้านในภาคตะวันออกเฉียงเหนือ อพยพมาจากลาว นับถือศาสนาพุทธ ศาสนาคริสต์ หรือความเชื่อดั้งเดิม มีผู้รู้หนังสือภาษาแม่น้อยกว่าร้อยละ 1 อัตราการรู้หนังสือภาษาที่สองราวร้อยละ 25–50 ในปัจจุบันเริ่มรับวัฒนธรรมและปรับตัวเข้ากับคนไทยมากขึ้น

## สัทวิทยา
### พยัญชนะ




*หน่วยเสียงที่เป็นได้ทั้งพยัญชนะต้นและพยัญชนะท้ายมี 14 หน่วยเสียง ได้แก่ , , , , , , , , , , , ,  และ 
*หน่วยเสียงพยัญชนะต้นควบมี 11 หน่วยเสียง ได้แก่ , , , , , , , , ,  และ 
*หน่วยเสียงพยัญชนะท้ายควบมี 3 หน่วยเสียง ได้แก่ ,  และ  เช่น  'เคยชิน',  'จี้ (ให้หัวเราะ)',  'เก้ง'
*หน่วยเสียง  ไม่ปรากฏเป็นพยัญชนะต้นเดี่ยวของคำพยางค์เดียว
*หน่วยเสียง  พบในคำยืมจากภาษาไทย เช่น  'ไฟฟ้า'

### สระ
#### สระเดี่ยว




#### สระประสม
หน่วยเสียงสระประสมภาษาโส้ถิ่นกุสุมาลย์มี 5 หน่วยเสียง ได้แก่ , , ,  และ 

### ลักษณะน้ำเสียง
ภาษาโส้ถิ่นกุสุมาลย์มีลักษณะน้ำเสียง 2 ลักษณะ ได้แก่ ลักษณะน้ำเสียงปกติและลักษณะน้ำเสียงทุ้มต่ำ

## ระบบการเขียน
ตัวเขียนภาษาโส้อักษรไทยตามที่คณะกรรมการจัดทำระบบเขียนภาษาท้องถิ่นของกลุ่มชาติพันธุ์ด้วยอักษรไทย สำนักงานราชบัณฑิตยสภา ได้กำหนดไว้ มีดังนี้

## อ้างอิง

* Gordon, Raymond G., Jr. (ed.), (2005). Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

โส้
โส้
ท้าววสวัตตี

ตามคติศาสนาพุทธ **ท้าวปรนิมมิตวสวัตตี** หรือ **ท้าววสวัตตี** เป็นเทพบุตรผู้เป็นใหญ่ในสวรรค์ชั้นปรนิมมิตวสวัตดี เป็นมาร จึงถูกพระพุทธเจ้าตรัสเรียกว่า **มารผู้มีบาป** เพราะชอบมาผจญผู้ที่จะทำความดีต่าง ๆ

## ประวัติ
หลังจากสมเด็จพระโคตมพุทธเจ้าพระองค์ปัจจุบัน กำลังทรงค้นพบอริยสัจ 4 และทรงกำลังจะก้าวล่วงจากอุปจารสมาธิไปถึงอัปปนาสมาธิ (ฌาน 1) มารมีความเห็นว่าพระพุทธเจ้ามาเผยแผ่พระพุทธศาสนา จะทำให้คนสำเร็จมรรคผลเข้าสู่พระนิพพานกันหมด ไม่เหลือวิญญาณไปขึ้นสวรรค์ จึงต้องยกทัพมากำราบ แต่ถูกน้ำจากมวยผมของพระแม่ธรณีพัดไป จนในที่สุดมารก็ยอมแพ้

มารเคยรบกวนงานฉลองพระธาตุของพระเจ้าอโศกมหาราช แต่ถูกพระอุปคุตเถระสร้างความอับอายโดยการจับมัดไว้ที่เขาพระสุเมรุ  ภายหลังปรารถนาพุทธภูมิ  และยอมเป็นศิษย์ของพระอุปคุต
อนาคตวงศ์ระบุว่าพระกัสสปพุทธเจ้าทรงพยากรณ์ว่าในอนาคตท้าววสวัตตีจะได้ตรัสรู้เป็นพระธรรมสามีสัมพุทธเจ้า

## อ้างอิง

* 
* 

* พระอุปคุต

## แหล่งข้อมูลอื่น
* เรื่องของพระอุปคุตตเถระกับพระยามาร  
* บทความเกี่ยวกับพระยามาร  

หมวดหมู่:เทวดาในศาสนาพุทธ
หมวดหมู่:พระโพธิสัตว์
หมวดหมู่:มาร
ริชาร์ด คลาร์ก

**ริชาร์ด คลาร์ก** (Richard Clarke) นักมวยสากลชาวจาเมกา เกิดเมื่อ 20 เมษายน พ.ศ. 2506 สถิติการชก 32 ครั้ง ชนะ 24 (น็อค 7) แพ้ 8

## เกียรติประวัติ

* แชมป์เครือจักรภพรุ่นฟลายเวท
** ชิง 26 เมษายน 2529 ชนะน็อค วายเน มุลฮอลแลนด์ ยก 4 ที่ จาเมกา
* แชมป์ WBC Continental Americas รุ่นฟลายเวท
** ชิง 5 ธันวาคม 2529ชนะคะแนน ฮวน เฮอร์รีรา ที่ จาเมกา
** ป้องกันแชมป์ครั้งที่ 1, 1 พฤษภาคม 2530 ชนะคะแนน อีลิด เฟอร์นานเดซ ที่ จาเมกา
* แชมป์เงารุ่นฟลายเวท WBC
** ชิง 3 ธันวาคม 2530 ชนะคะแนน ฮูลิโอ กูดิโน ที่ จาไมกา
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 7 กันยายน 2533 แพ้น็อค สด จิตรลดา ยก 11 ที่ จาไมกา
** ชิงแชมป์ NABF รุ่นฟลายเวทเมื่อ 20 เมษายน 2535 แพ้น็อค อิสซาเอียส ซามูดิโอ ยก 8 ที่ สหรัฐ

## อ้างอิง

* สถิติการชก boxrec.com  

หมวดหมู่:นักมวยสากลชาวจาเมกา
ฮุสเซน ฮุสเซน

**ฮุสเซน ฮุสเซน** (Hussein Hussein) นักมวยสากลชาวออสเตรเลีย เกิดเมื่อ 29 กันยายน พ.ศ. 2518 ที่ ซิดนีย์ ออสเตรเลีย สถิติการชก 35 ครั้ง ชนะ 31 (น็อค 24) แพ้ 4 

## เกียรติประวัติ

* แชมป์ OPBF รุ่นฟลายเวท
** ชิง 6 กุมภาพันธ์ 2548 ชนะน็อค เฟอเตอริโก คาตูไบ ยก 3 ที่ ออสเตรเลีย
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 14 พฤศจิกายน 2546 แพ้คะแนนพงษ์ศักดิ์เล็ก ศิษย์คนองศักดิ์ ที่ เวทีลุมพินี
** ชิงแชมป์โลกเฉพาะกาลรุ่นฟลายเวท WBC เมื่อ 8 ตุลาคม 2548 แพ้น็อค ฮอร์เก้ อาร์เช่ ยก 2 ที่ สหรัฐ

## อ้างอิง

* สถิติการชก boxrec.com 

หมวดหมู่:นักมวยสากลชาวออสเตรเลีย
หมวดหมู่:แชมป์ OPBF
หมวดหมู่:บุคคลจากซิดนีย์
เจ้าจอมมารดาตานี ในรัชกาลที่ 1

**เจ้าจอมมารดาตานี** เป็นธิดาของเจ้าพระยาอรรคมหาเสนา (บุนนาค) และคุณลิ้ม ในช่วงเวลาที่เจ้าจอมมารดาตานีเกิดนั้นเป็นเวลาเดียวกับ พระยาจ่าแสนยากร (เสน) (ยศขณะนั้น) ปู่ของท่านกลับมาจากราชการทัพที่เมืองตานี ท่านจึงได้ชื่อว่า **ตานี** 

เมื่อพระบาทสมเด็จพระพุทธยอดฟ้าจุฬาโลกมหาราชเสด็จขึ้นครองราชสมบัติ เจ้าพระยาอรรคมหาเสนา (บุนนาค)ได้ถวายคุณตานีเพื่อเข้าเป็นบาทบริจาริกาในพระบาทสมเด็จพระพุทธยอดฟ้าจุฬาโลกมหาราช ท่านเป็นเจ้าจอมที่เป็นที่โปรดปรานคนหนึ่ง ในพระราชวังฝ่ายในออกนามเจ้าจอมตานีว่า **เจ้าคุณวัง** เจ้าจอมตานีมีพี่น้องร่วมบิดาซึ่งได้ถวายตัวต่อพระบาทสมเด็จพระพุทธยอดฟ้าจุฬาโลกมหาราชอีกหลายคน เช่น เจ้าจอมนกเกิดจากคุณมิ่ง เจ้าจอมส้มเกิดจากคุณฉิม เจ้าจอมชูเกิดจากคุณตุ๊ และเจ้าจอมจิตรเกิดจากคุณกอง

หลังจากที่เจ้าจอมตานีประสูติพระราชโอรสพระราชธิดา 2 พระองค์ คือ พระเจ้าบรมวงศ์เธอ กรมหมื่นสุรินทรรักษ์ และ พระเจ้าบรมวงศ์เธอ พระองค์เจ้าจงกล จึงได้รับเลื่อนเป็น **เจ้าจอมมารดาตานี** 

เจ้าจอมมารดาตานีเป็นผู้มีความสามารถทางด้านงานดอกไม้ดังที่ปรากฏในเพลงยาวคำอธิษฐาน 12 ประการที่คุณพุ่ม กวีหญิงสมัยต้นกรุงรัตนโกสินทร์ได้ประพันธ์ไว้ ว่า

เจ้าจอมมารดาตานีถึงแก่อนิจกรรมในรัชกาลใดไม่สามารถสืบได้

## สาแหรก



## อ้างอิง
* สายสกุลเจ้าพระยาอรรคมหาเสนา (บุนนาค) 
* 

หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
หมวดหมู่:พระภรรยาในรัชกาลที่ 1
หมวดหมู่:สกุลบุนนาค
หมวดหมู่:เจ้าจอมมารดา